UPDATE: Protestele au început la Sibiu și Arad. Mii de sibieni au ieșit în această seară (vineri) scandând în Piața Centrală ”Justiție, Dreptate, a noastră Libertate!” (vezi video aici).

Zeci de mii de persoane și-au anunțat prezența pe paginile de evenimente de pe Facebook la protestele care se vor desfășura sâmbătă și duminică în mai multe orașe din țară și diaspora. Mobilizarea a început ca o mișcare de solidarizare cu cetățenii români din diaspora care nu și-au putut exercita dreptul la vot din cauza organizării lamentabile a alegerilor.

Pe lângă solidarizare, pe diferitele grupuri au apărut și o serie de revendicări. Pe cele din diaspora predomină solicitările de secții suplimentare, iar pe cele din țară regăsim intoducerea votului prin corespondență, demisia lui Corlățean, creșterea numărului de secții în diaspora.

Cele mai multe proteste sunt anunțate pentru mâine (sâmbătă), 8 noiembrie, de la ora 18.00 (fără a fi însă o regulă – vezi lista de mai jos). Dacă știi de alte acțiuni și proteste în alte localități din țară și diaspora, te rugăm lasă un link la secțiunea ”comentarii” (mai jos) sau pe pagina de Facebook a României Curate (aici).

***

Unde s-au anunțat proteste și mesajele de mobilizare:

ARAD: Platoul Primăriei Arad, astăzi, vineri, 7 noiembrie, de la ora 17 – aici

SIBIU: Centru, astăzi, vineri, 7 noiembrie, de la ora 18 – aici

BUCUREȘTI: Piața Universității, sâmbătă, 8 noiembrie, ora 18.00 – vezi aici.

CLUJ: Piața Unirii, sâmbătă, 8 noiembrie, ora 18 – detalii aici.

CINE SUNTEM? Cel mai probabil EI ne vor numi Golani… (…) Suntem generația Facebook, rebelii care nu s-au conformat regulilor lor, NOI suntem generația care după ce am absolvit o școală am îmbrățișat ȘOMAJUL, am fost numiți PARIA SOCIETĂȚII, suntem generația fără VIITOR! Suntem toți cei care s-au săturat de manipularea oamenilor creduli prin intermediul presei, și care s-au săturat de politica de mahala, de certuri și acuzații interminabile între persoanele publice! Ne-am săturat să fim mințiți în față!

CRAIOVA: Piața Mihai Viteazul, vineri, 14 noiembrie, ora 18 – vezi aici

Haideți să le arătăm că ne pasă de cei de peste graniță, cei care au îndurat ore întregi de frig, ore întregi de umilință. Nu știu câți dintre noi, aflați în țară, am fi stat la asemenea cozi. Ei au facut-o, au dorit să voteze, dar nu au fost lăsați. Merită RESPECTUL nostru, merită SUSȚINEREA noastră.

BRAȘOV: Prefectura Brașov, B-dul Eroilor, duminică, 8 noiembrie, ora 13 – aici

Ţinând cont de modul defectuos în care s-au desfăşurat alegerile atât în diaspora, cât şi în Braşov, unde studenţii au fost împiedicaţi să voteze, dar şi de declaraţiie sfidătoare ale celor responsabili – revendicări: anularea alegerilor prezidenţiale; creşterea numărului de secţii în diaspora; introducerea votului prin corespondenţă; demisia celor responsabili, prim-ministrului Victor Ponta şi ministrului de externe, Titus Corlățean.

TIMIȘOARA: Piața Operei, sâmbătă, 8 noiembrie, ora 18.00 – aici

Primele strigate impotriva Comunismului s-au facut auzite in 1989 aici, la TIMISOARA. Atunci, Timisorenii au dat posibilitatea savarsirii unei reactii in lant in toata Romania care ne-o eliberat pe toti de Comunism. Haide sa aratam din nou, ce inseamna Timisoara!

VIENA: Institutul Cultural Român, duminică, 9 noiembrie, ora 15 – aici

Nu ți s-a permis să votezi? Ți s-a furat dreptul de cetățean? Ieși duminică în stradă la ora 15:00 in fața Institutului Cultural Român din Viena și cere-ți dreptul înapoi!

LONDRA: 35 Kensington High St., duminică, 9 noiembrie, ora 13 – aici

Ne adunam sa ne unim vocile, sa ne auda domnul ambasador Jinga. Vrem inca doua sectii de votare.

CONSTANȚA: Parc Primărie, sâmbătă, 8 noiembrie, ora 18 – aici

IAȘI: Prefectura Iași, sâmbătă, 8 noiembrie, ora 18 – aici

ORADEA: Statuia lui Mihai Viteazul, lângă Pasajul Vulturul Negru, sâmbătă, 8 noiembrie, ora 16 – aici

PARIS: Duminică, ora 16.00, Trocadero aici.

Votul meu este un drept constitutional. Nimeni nu are dreptul sa-mi ingradeasca dreptul la vot. Prin acest eveniment va invitam sa luati atitudine indiferent de afinitatile dumneavoastra politice si sa fim uniti pentru a ne proteja dreptul nostru constitutional.

FOCȘANI: Piața Unirii, în fiecare zi de la ora 21 – aici

Eveniment general – aici

***

Dacă știi de alte acțiuni și proteste în alte localități din țară și diaspora, te rugăm lasă un link la secțiunea ”comentarii” (mai jos) sau pe pagina de Facebook a României Curate (aici).

***

Protest de solidarizarea cu diaspora la Timișoara (VIDEO: Sursa de Vest)

Sibiu/ sursa: Ciprian Aber via gandul.info